**Ministru kabineta noteikumu projekta „Grozījumi Ministru kabineta 2008.gada 25.novembra noteikumos Nr.983 „Noteikumi par atbalsta piešķiršanu tehnoloģiju pārneses un riska kapitāla jomā””** **sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Tiesību akts izstrādāts, pamatojoties uz nepieciešamību izveidot jaunu finanšu instrumentu darbības programmas „Uzņēmējdarbība un inovācijas” papildinājuma 2.2.1.1. apakšaktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – Ieguldījumu fonds) ietvaros. Ņemot vērā, ka Ieguldījumu fonda ietvaros tiek sniegts valsts atbalsts, nepieciešams izdot normatīvo aktu, lai skaidri noregulētu, kas var saņemt atbalstu šīs aktivitātes ietvaros, un kādiem atbilstības nosacījumiem atbalsta saņēmējiem ir jāklasificējas. |
| 2. Pašreizējā situācija un problēmas | 2008.gada 25.novembrī Ministru kabinets apstiprināja Ministru kabineta noteikumus Nr.983 „Noteikumi par atbalsta piešķiršanu tehnoloģiju pārneses un riska kapitāla jomā” (turpmāk - MK noteikumi Nr.983), kuri nosaka atbalsta piešķiršanas nosacījumus tehnoloģiju pārneses jomā (sagatavošanas kapitāla fondi) un riska kapitāla jomā (sākuma kapitāla fondi un riska kapitāla fondi) Eiropas Savienības struktūrfondu Ieguldījuma fonda ietvaros. No 2012.gada 1.janvāra Ieguldījumu fondu ievieš SIA „ Latvijas garantiju aģentūra” (turpmāk – Latvijas Garantiju aģentūra).  Līdz 2012.gada 31.martam finanšu starpniekinstitūcijas Ieguldījumu fondu ietvaros ir veikušas 7 riska kapitāla investīcijas 4,63 milj. latu apmērā, 7 sagatavošanās kapitāla investīcijas 0,49 milj. latu apmērā un 2 sākuma kapitāla investīcijas 0,56 milj. latu apmērā.  MK noteikumi Nr.983 tika grozīti ar Ministru kabineta 2011.gada 21.jūnija noteikumiem Nr.489 „Grozījumi Ministru kabineta 2008.gada 25.novembra noteikumos Nr.983 „Noteikumi par atbalsta piešķiršanu tehnoloģiju pārneses un riska kapitāla jomā”” (turpmāk – Grozījumi), kuri jau paredzēja izveidot jaunu izaugsmes kapitāla instrumentu Ieguldījumu fonda ietvaros. Taču pēc grozījumu stāšanās spēkā, jaunais instruments netika ieviests, jo ar 2012.gada 1.janvāri Ieguldījumu fonda ieviešanu no Eiropas Investīciju fonda (turpmāk – EIF) plānoja pārņemt Latvijas Garantiju aģentūra.  Tā arī kritēriji Grozījumu 3.pielikumā tika izstrādāti finanšu starpnieku, kas ieviestu izaugsmes kapitālu fondus, atlasei laikā, kad Ieguldījumu fondu ieviesa EIF, taču uzsaukums tā arī netika izsludināts, un attiecīgi kritēriji nekad nav tikuši piemēroti. Šobrīd, kad EIF funkcijas ir pārņēmusi Latvijas Garantiju aģentūra, finanšu starpnieku atlasei tiek piemērots iepirkums un šie kritēriji vairs nav aktuāli. Izaugsmes kapitāla fondu finanšu starpniekus Latvijas Garantiju aģentūra izvēlēsies, pamatojoties uz finanšu starpnieku vērtēšanas kritērijiem, kas ir apstiprināti atbilstoši normatīvo aktu prasībām publisko iepirkumu jomā.  Līdz ar to, šobrīd, kad Ieguldījumu fondu ievieš jau Latvijas Garantiju aģentūra, lai turpinātu nodrošināt mikro, mazajiem un vidējiem komersantiem pieeju finansējumam komercdarbības uzsākšanai un attīstībai, saņemot riska kapitālu situācijās, kad paša nodrošinājums nav pietiekošs kredītresursu piesaistei nepieciešamajā apjomā, kā arī veicinātu Latvijas komersantu konkurētspēju un izaugsmi, ir plānots uzsākt jauna - izaugsmes kapitāla instrumenta ieviešanu, kas pēc nosacījumiem atšķiras no iepriekš plānotā izaugsmes kapitāla fonda. Jaunais izaugsmes kapitāla instruments tiks finansēts no Ieguldījumu fonda ietvaros pieejamā finansējuma. Fonda apjoms sasniegs aptuveni 28 milj. latu. Izaugsmes kapitāla fonds nodrošinās finansējumu līdz 1,05 milj. latu ieguldījumiem materiālajos un nemateriālajos aktīvos, kas ir saistīti ar jauna komersanta izveidi, esoša komersanta paplašināšanu, esoša komersanta produkcijas daudzveidošanu ar jauniem papildu produktiem vai komersanta vispārējā ražošanas procesa būtisku maiņu. Iepriekš veiktā tirgus izpēte norādīja, ka tirgū ir nepieciešamība pēc šāda papildus instrumenta, papildinot jau tirgū esošos riska kapitāla instrumentus. Aktivitātes ietvaros jau izveidotais Baltcap vadītais riska kapitāla fonds koncentrē atbalstu projektiem, kuru izmērs ir 0,7-2,1 miljoni latu, attiecīgi pārsvarā mērķējot uz lielākiem projektiem. Imprimatur vadītie sagatavošanas un sākuma kapitāla fondi iegulda līdzīga izmēra projektos kā plānots izaugsmes kapitāla fonda ietvaros, bet to investīciju stratēģija tiek koncentrēta tikai uz augsti tehnoloģiskiem projektiem, izslēdzot visus projektus, kuri nesatur unikālu tehnoloģiju ar globālu izaugsmes potenciālu, kā rezultātā būtiskai daļai projektu nav pieejams finansējums. Veidojamais izaugsmes kapitāla fonds ieguldīs visa veida projektos ar augstu izaugsmes potenciālu, neatkarīgi no tā vai projekts satur unikālu tehnoloģiju.  2012.gada 13.aprīlī jaunais izaugsmes kapitāla instruments tika saskaņots Valsts atbalsta programmu koordinācijas un pilnveidošanas konsultatīvajā padomē.  Papildus, MK noteikumu Nr.983 ietvaros nepieciešams iestrādāt grūtībās nonākuša komersanta definīciju, lai tā atbilstu Komisijas Regulas (EK) Nr.1828/2006 kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (turpmāk – Komisijas regula Nr.1828/2006) 45.pantam, kurš nosaka, ka ES fondu līdzfinansēti finanšu instrumenti nedrīkst veikt ieguldījumus grūtībās nonākušos uzņēmumos Kopienas 2004. gada 10. oktobra Pamatnostādņu par valsts atbalstu grūtībās nonākušu uzņēmumu glābšanai un pārstrukturēšanai nozīmē.  Ņemot vērā, to ka MK noteikumi Nr.983 tika izstrādāti 2008.gadā, nepieciešams veikt tehniskus precizējumus noteikumu tekstā padarot tos aktuālākus un skaidrāk saprotamus. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr.983 un:   * precizēt jau noteikumos esošos nosacījumus izaugsmes kapitāla fonda ieviešanai un īstenošanai, lai tie atbilstu plānotajam jaunajam izaugsmes kapitāla instrumentam; * precizēt grūtībās nonākuša komersanta definīciju atbilstoši Komisijas Regulas Nr.1828/2006 45.pantam; * veikt citus tehniskus precizējumus. |
| 5. Projekta izstrādē iesaistītās institūcijas | Latvijas Garantiju aģentūra. |
| 6. Iemesli, kādēļ netika nodrošināta sabiedrības līdzdalība | Nav. |
| 7. Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Mikro, mazie un vidējie komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Potenciālās jaunā izaugsmes kapitāla fonda pārvaldes finanšu starpniekinstitūcijas. |
| 3. | Tiesiskā regulējuma finansiālā ietekme | Noteikumu projekts neparedz izmaiņas kopējā komersantiem pieejamā Eiropas Savienības fondu finansējuma apjomā. |
| 4. | Tiesiskā regulējuma nefinansiālā ietekme | Noteikumu projekts uzlabo uzņēmējdarbības apstākļus mikro, maziem un vidējiem komersantiem, nodrošinot pieejamību finanšu resursiem komercdarbības uzsākšanai un attīstībai. |
| 5. | Administratīvās procedūras raksturojums | Nav attiecināms. |
| 6. | Administratīvo izmaksu monetārs novērtējums | Nav attiecināms. |
| 7. | Cita informācija | Nav. |

**Anotācijas III un IV sadaļa - nav attiecināms.**

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Ar normatīvo aktu tiek ieviestas šāda Eiropas Savienības tiesību aktu prasības:  Eiropas Komisijas 2008.gada 6.augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3).  Eiropas Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379);  Komisijas Regula (EK) Nr.1828/2006 kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību aktu prasības:  Eiropas Komisijas 2008.gada 6.augusta Regula (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr. L 214/3) (turpmāk – Regula Nr. 800/2008).  Eiropas Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, Nr. L 379) (turpmāk – Regula Nr. 1998/2006);  Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (turpmāk – Kopienas pamatnostādnes);  Komisijas Regula (EK) Nr.1828/2006 kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (turpmāk – Regula Nr.1828/2006). | | | |
|  | | | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas Nr. 800/2008 1.panta 3.punkts* | | *Noteikumu projekta 9.punkts* | *Tiek ieviesta pilnībā* | *Neparedz stingrākas prasības* |
| *Regulas Nr.1828/2006 45.pants* | | *Noteikumu projekta 10.punkts* | *Tiek ieviesta pilnībā* | *Neparedz stingrākas prasības* |
| *Kopienas pamatnostādņu 9.punkts* | | *Noteikumu projekta 10.punkts* | *Tiek ieviesta pilnībā* | *Neparedz stingrākas prasības* |
| *Kopienas pamatnostādņu 10.punkts* | | *Noteikumu projekta 10.punkts* | *Tiek ieviesta pilnībā* | *Neparedz stingrākas prasības* |
| *Kopienas pamatnostādņu 11.punkts* | | *Noteikumu projekta 10.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 12.panta 1.punkts* | | *Noteikumu projekta 15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 12.panta 2.punkts* | | *Noteikumu projekta 15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 13.panta 2.punkts* | | *Noteikumu projekta 15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 13.panta 4.punkts* | | *Noteikumu projekta 15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 8.panta 2.punkts* | | *Noteikumu projekta 15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 1998/2006 2.panta 2.punkts* | | *Noteikumu projekta 15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 1.panta 1.punkts* | | *Noteikumu projekta*  *15.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 7.panta 3.punkts* | | *Noteikumu projekta 19.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 1998/2006 2.panta 2.punkts* | | *Noteikumu projekta 21.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 800/2008 10.panta 2.punkts* | | *Noteikumu projekta 22.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 1998/2006 3.panta 1.punkts* | | *Noteikumu projekta 23.punkts* | *Tiek ieviesta pilnībā* | *Neparedz stingrākas prasības* |
| *Regulas Nr. 1998/2006 3.panta 3.punkts* | | *Noteikumu projekta 23.punkts* | *Tiek ieviesta pilnībā* | *Neparedz stingrākas prasības* |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Nav. | | |
| Cita informācija | | Noteikumu projektā 10.punktā nepieciešama daļēja Regulas Nr.800/2008 normu pārrakstīšana, jo piemērojamajās regulās ietvertais regulējums attiecībā uz grūtībās nonākušu komersantu nav vienveidīgs, savukārt privātpersonai ir tiesības saņemt tai adresētu saskaņotu un labi uztveramu normatīvo aktu. | | |

|  |  |  |  |
| --- | --- | --- | --- |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Nav. | |
|  | | | |
| A | B | | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību.  Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Nav. | Nav. | | Nav. |
|  |  | |  |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

**Anotācijas VI sadaļa – nav attiecināms.**

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Noteikumu projekta izpildē ir iesaistīta Ekonomikas ministrija un Latvijas Garantiju aģentūra. |
| 2. Projekta izpildes ietekme uz pārvaldes funkcijām | Noteikumu projekta izpildi nodrošinās Latvijas Garantiju aģentūras darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs D.Pavļuts

Vīza: Valsts sekretārs J.Pūce

24.05.2012 14:08

1956

Egita Poļanska

67013108, Egita.Polanska@em.gov.lv